input: РЕГЛАМЕНТ (ЕС) № 104/2014 НА КОМИСИЯТА
  от 23 януари 2014 година
  за забрана на риболова на жълтоопашата лиманда в зона 3LNO на NAFO от страна на съдове, плаващи под флага на държава - членка на Европейския съюз
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
  като има предвид, че:
  (1)
  С Регламент (ЕС) № 40/2013 на Съвета от 21 януари 2013 г. за определяне за 2013 г. на наличните възможности за риболов на определени рибни запаси и групи от рибни запаси, които са предмет на международни преговори или споразумения, във водите на ЕС и за корабите на ЕС в определени води извън ЕС (2) се определят квотите за 2013 г.
  (2)
  Съгласно информацията, получена от Комисията, с улова на посочения в приложението към настоящия регламент рибен запас от съдове, плаващи под флага на посочената в същото приложение държава членка или регистрирани в нея, отпуснатата за 2013 г. квота е изчерпана.
  (3)
  Следователно е необходимо да се забрани риболовната дейност за посочения рибен запас,
  ПРИЕ НАСТОЯЩИЯ РЕГЛАМЕНТ:
  Член 1
  Изчерпване на квотата
  Квотата за риболов на посочения в приложението към настоящия регламент рибен запас, отпусната за 2013 г. на определените в същото приложение държави членки, се счита за изчерпана от датата, указана в същото приложение.
  Член 2
  Забрани
  Забранява се риболовната дейност за посочения в приложението към настоящия регламент рибен запас от страна на съдове, плаващи под флага на посочените в същото приложение държави членки или регистрирани в тях, считано от указаната в приложението дата. По-специално се забраняват задържането на борда, преместването, трансбордирането или разтоварването на суша на риба от този рибен запас, уловена от горепосочените плавателни съдове след тази дата.
  Член 3
  Влизане в сила
  Настоящият регламент влиза в сила в деня след деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 23 януари 2014 година.